Un tânăr de 19 ani din județul Sălaj a fost spulberat de un șofer pe trecerea de pietoni de la Polus.

”Sâmbătă, 2 septembrie, în jurul orei 11:10, un tânăr de 19 ani din județul Sălaj, angajat regulamentar în traversarea străzii, în zona trecerii de pietoni, a fost surprins și accidentat de un autoturism care circula dinspre Cluj-Napoca spre Gilău”, precizează Poliția Cluj.

Accidentul este catalogat drept unul grav, iar victima a fost transportată la UPU Cluj.

Autorutismul marca Mercedes care la lovit pe tânăr circula dinspre Cluj-Naposa spre Gilău, pe prima bandă, iar șoferul avea viteză.

Acest accident ridică din nou semne de întrebare în privința acelei treceri de pietoni, care a rămas nesistematizată și, probabil, una dintre cele mai periculoase. Fiind amplasată pe DN1, această zonă este în administrarea Companiei de Drumuri Naționale.

Foto: Info Trafic jud. Cluj